Hafa sleppt ráðherranum úr haldi
Hópur fyrrverandi uppreisnarmanna í Líbíu sem rændi forsætisráðherra landsins, Ali Zeidan, hefur sleppt honum úr haldi, að því er fram kemur í frétt BBC.
Hann var numinn á brott af hóteli í höfuðborg landsins, Trípólí, snemma í morgun.
Samtökin Operations Cell of Libyan Revolutionaries, lýstu ábyrgðinni á hendur sér en samtökin sögðust á Facebook hafa sótt Zeidan að kröfu saksóknara. Hann hafi verið handtekinn fyrir glæpi og móðganir gagnvart ríkinu og að hann ógni öryggi landsins.
Á vef ríkisstjórnar Líbíu kom fram að henni sé ekki kunnugt um að handtökuskipun hafi verið gefin út á hendur forsætisráðherranum né heldur að hann hafi verið sviptur friðhelgi.
Fyrir fimm dögum handtóku bandarískir sérsveitarmenn liðsmann Al-Qaeda,  Abu Anas al-Libi , í Trípólí og vakti handtakan mikla gremju meðal stjórnvalda í Líbíu.
Í kjölfar handtökunnar gáfu samtökin Operations Cell of Libyan Revolutionaries út fyrirskipun til liðsmanna sinna að þeir ættu að búa sig undir að elta uppi og reka úr landi útlendinga sem eru með ólöglegum hætti í landinu.
Rændu forsætisráðherranum
Hópur fyrrverandi uppreisnarmanna í Líbíu sem rændi forsætisráðherra landsins, Ali Zeidan, hefur sleppt honum úr haldi.
Samtökin Operations Cell of Libyan Revolutionaries, lýstu ábyrgðinni á hendur sér.
Samtökin sögðust á Facebook hafa sótt Zeidan að kröfu saksóknara.
Hann hafi verið handtekinn fyrir glæpi og móðganir gagnvart ríkinu.
Á vef ríkisstjórnar Líbíu kom fram að henni sé ekki kunnugt um að handtökuskipun hafi verið gefin út á hendur forsætisráðherranum.